
	Η Υπαπαντή Αϊβαλιώτη είναι Λέκτορας Διοίκησης και Τουρισμού, Business & Leadership Mentor, Professional Certified Coach (PCC) της International Coaching Federation και υποψήφια διδάκτωρ στο Τμήμα Διοίκησης Επιχειρήσεων και Τουρισμού του Ελληνικού Μεσογειακού Πανεπιστημίου. Είναι κάτοχος Μεταπτυχιακού Διπλώματος στη Διοίκηση Τουριστικών Επιχειρήσεων από το Ελληνικό Ανοικτό Πανεπιστήμιο.
Διαθέτει περισσότερα από τριάντα χρόνια επαγγελματικής εμπειρίας σε ανώτατες διοικητικές θέσεις στον κλάδο της φιλοξενίας, έχοντας υπηρετήσει ως General Manager, Group Manager, Hotel Manager και Operations Manager σε πολυτελή ξενοδοχεία και διεθνείς ομίλους στην Ελλάδα. Η εμπειρία της καλύπτει τη στρατηγική και λειτουργική διοίκηση ξενοδοχειακών μονάδων, τη διοίκηση και ανάπτυξη ανθρώπινου δυναμικού, την οργανωσιακή αλλαγή, τη διαχείριση της εμπειρίας πελάτη και την καλλιέργεια κουλτούρας υψηλής απόδοσης.
Παράλληλα, διαθέτει ενεργή διδακτική εμπειρία σε προπτυχιακά, επαγγελματικά και προγράμματα συνεχιζόμενης εκπαίδευσης. Διδάσκει στο Μητροπολιτικό Κολλέγιο και στη ΣΑΕΚ Grand, ενώ υποστηρίζει διδακτικό έργο στο Ελληνικό Μεσογειακό Πανεπιστήμιο. Τα γνωστικά της αντικείμενα περιλαμβάνουν τη Στρατηγική Διοίκηση, τη Διοίκηση Υπηρεσιών, τη Διοίκηση Ανθρώπινου Δυναμικού, τη Διαχείριση Συγκρούσεων και Αλλαγής, το Operations Management, το Events Management, το Food & Beverage Management και το Customer Relationships & Services Marketing. Στο διδακτικό της έργο δίνει ιδιαίτερη έμφαση στη σύνδεση της θεωρίας με την επαγγελματική πρακτική, μέσα από εφαρμοσμένα case studies, βιωματική μάθηση και problem-based learning.
Είναι ιδρύτρια της ThrivePath και δραστηριοποιείται ως People & Culture Strategist και Corporate Trainer. Σχεδιάζει και υλοποιεί βιωματικά σεμινάρια, workshops και in-house εκπαιδευτικά προγράμματα για στελέχη, supervisors, επαγγελματίες και ομάδες, με θεματολογία που εστιάζει στην ηγεσία, το coaching, την ανάπτυξη και παρακίνηση ομάδων, τη διαχείριση συγκρούσεων, το talent attraction and retention, το customer experience και το service recovery. Έχει εκπαιδεύσει περισσότερους από 1.000 επαγγελματίες και στελέχη σε διαφορετικούς κλάδους, με ιδιαίτερη εξειδίκευση στη φιλοξενία και στις επιχειρήσεις παροχής υπηρεσιών.
Τα κύρια ερευνητικά της ενδιαφέροντα εστιάζονται στην ανάπτυξη ανθρώπινου δυναμικού, την ηγεσία και το mentor-coaching, την οργανωσιακή κουλτούρα και τη διαχείριση αλλαγής, με έμφαση στη σύνδεση των ανθρώπινων και ηγετικών πρακτικών με την απόδοση και την εξέλιξη των επιχειρήσεων φιλοξενίας.


https://www.linkedin.com/in/ipapanti-aivalioti
https://thrivepathco.com/
 

image1.jpg




